Pastendes ciems
Pastendes ciems bija Talsu rajona administratīvi teritoriāla vienība tā vidienē. 1945. gada 10. septembrī Talsu apriņķa Pastendes pagastā izveidoja Pastendes ciema padomi. Pastendes ciemā 1948. gada 11. janvārī nodibināts lauksaimniecības artelis «Sarkanais stars», 1948. gada 16. martā — «Ļeņina ceļš». Saimniecības apvienojās 1950. gada 3. jūlijā, pieņemot nosaukumu «Raiņa kolhozs». 1949. gada 31. decembrī, pēc pagasta likvidēšanas, ciemu iekļāva Talsu rajonā. Ciemu likvidēja 1954. gada 14. jūnijā, tā teritoriju iekļaujot Talsciema ciemā.